**Smejko a Tanculienka** je hudobná dvojica, hrajúca detské piesne, ktorú tvorí manželský pár Petra Kováčová a Marek Kováč. V roku 2017 sa k nim pridal *Motýlik Huncúlik*, ktorého hrá Barbora Malčeková. V roku 2018 sa k nim pridáva nemý pán La Lalá z krajiny Lálá, hrajúci na akordeóne, ktorého stvárňuje Ján Gonda a v roku 2019 ďalej pán Bumbác, v podaní Mateja Kotmana, hrajúci na kachone. S novým CD a DVD *Všetko najlepšie!* majú turné po Slovensku a Česku. Väčšinu skladieb píše slovenský herec Jaroslav Mottl. Ten je autorom aj českého projektu Štístko a Poupěnka, ktoré často vystupuje spoločne so Smejkom a Tanculienkou.

História
--------

Začali pod záštitou Divadla Maska ako detské predstavenie, ale po debutovom albume *Smejko a Tanculienka* (2014) vznikla samostatná značka.

V roku 2015 vytvorili nové CD a DVD s názvom *Čáry Máry Fuk*, ktoré obsahuje 19 piesní. Začínajú hrať pre deti po celom Slovensku.

V októbri 2016 vyšlo nové DVD a CD Smejka a Tanculienky s názvom *Kde bolo, tam bolo...*.

V roku 2017 vyšlo nové DVD a CD s názvom *Kuk, ani muk!* Obsahuje 16 úplne nových pesničiek a rozprávok. Majú turné po najväčších slovenských a českých mestách.

V roku 2018 vychádza úplne nový muzikálový DVD film s tematikou svadby Smejka a Tanculienky s názvom *Hip, hip, hurá!*. K DVD vychádza zároveň CD s 14 novými pesničkami.

V roku 2019 vychádza jubilejný piaty DVD film pod názvom *Všetko najlepšie!*, ktorý prepája doterajšie najväčšie hity dvojice s úplne novými piesňami v originálnom príbehu z prostredia divadla. K DVD vychádza rovnomenné CD s 15 pesničkami.

Na jeseň 2020 dvojica vydala v poradí už 6. CD a DVD film s názvom Tancuj, tancuj! Obsahuje nové pesničky v tradičnom tanečnom štýle ale aj moderné hitovky, ktoré každého roztancujú. Zároveň, dvojica spúšťa internetovú videoplatformu kukino.tv, na ktorej diváci nájdu všetky ich filmy dostupné online a bez reklám.

V roku 2020 založili vlastnú videoplatformu pre deti Kukino.tv, ktorá je dostupná pre chytré televízie LG a Samsung.

Diskografia
-----------

* *Smejko a Tanculienka* – CD (2014)
* *Čáry Máry Fuk* – Blu-ray, DVD a CD (2015)
* *Kde bolo, tam bolo...* – Blu-ray, DVD a CD (2016)
* *Kuk, ani muk!* – Blu-ray, DVD a CD (2017)
* *Naživo – Kuk, ani muk!* – DVD (2018)
* *Hip, hip, hurá!* – Blu-ray, DVD a CD (2018)
* *Naživo – Hip, hip, hurá!* – DVD (2019)
* *Všetko najlepšie!* – Blu-ray, DVD a CD (2019)
* Tancuj, tancuj! - DVD a CD (2020)
* Poď von! - DVD a CD (2021)

Referencie
----------

1. ↑   *Smejko a Tanculienka* [online]. www.facebook.com, [cit. 2018-02-20]. Dostupné online.
2. ↑   *Smejko a Tanculienka* [online]. www.facebook.com, [cit. 2019-02-14]. Dostupné online.
3. ↑   *Smejko a Tanculienka* [online]. www.facebook.com, [cit. 2020-01-20]. Dostupné online.
4. ↑
5. ↑
6. ↑
7. ↑   *Smejko a Tanculienka* [online]. www.facebook.com, [cit. 2017-09-21]. Dostupné online.
8. ↑   *Smejko a Tanculienka* [online]. www.facebook.com, [cit. 2019-02-14]. Dostupné online.
9. ↑   *Smejko a Tanculienka* [online]. www.smejkoatanculienka.sk, [cit. 2020-01-21]. Dostupné online.
10. ↑  WWW.FINESTSTUDIOS.EU, Finest Studios s r o. *Smejko a Tanculienka* [online]. 2020-11-19, [cit. 2020-12-03]. Dostupné online.
11. ↑  WWW.FINESTSTUDIOS.EU, Finest Studios s r o. *Smejko a Tanculienka* [online]. 2020-10-14, [cit. 2020-12-03]. Dostupné online.
12. ↑   *Štístko a Poupěnka vstupují do chytrých televizí, Kukino má aplikaci pro Samsung a LG* [online]. Digitální rádio, 2021-05-26, [cit. 2022-04-11]. Dostupné online. (po česky)